Ábyrgð liggur hjá skólameistara og áfallateymi skólans . Áfallateymi fer með verkstjórn þegar válegir atburðir gerast sem snerta nemendur og starfsmenn skólans . Hlutverk áfallarteymis er að virkja áfallaáætlun skólans svo bregðast megi fumlaust og ákveðið við , þegar áföll hafa orðið , s.s. bráð veikindi , alvarleg slys , dauðsföll eða aðrir atburðir sem líklegir eru til að kalla fram áfallastreitu og / eða sorgarviðbrögð . Áætlunin felur í sér hvað skuli gera , í hvaða röð og hver sinni hvaða hlutverki . Dæmi um áföll eru : Aðrir ógnvekjandi atburðir sem snerta hóp starfsmanna eða nemenda s.s. ef eldur kemur upp í húsnæði skólans , náttúruhamfarir eða stórslys . Skólameistari fer með stjórn teymisins og kallar það saman þegar þörf krefur . Áfallateymi fer með verkstjórn þegar válegir atburðir gerast , kynnir sér skyndihjálp og sálræna skyndihjálp og miðlar þeirri þekkingu til annarra starfsmanna skólans . 2.1 Fyrstu viðbrögð 1 . Sá sem fyrstur fær upplýsingar um dauðsfall eða slys , kemur boðum til skólameistara sem strax grípur til viðeigandi ráðstafana . 2 . Á fyrsta fundur áfallateymis eru staðreyndir málsins kynntar , verkum skipt og fyrstu aðgerðir skólans ákveðnar . Óvissa um það sem gerst hefur eykur á óöryggið og streituna . Það er afar mikilvægt að upplýsingastreymi til og frá skólanum sé gott . 3 . Skólameistari tilkynnir starfsmönnum sem allra fyrst hvað gerst hefur og hvernig skólinn hyggst taka á málum . Kanna þarf , ef kostur er , hvort einhverjir í hópnum eru nánir viðkomandi . Ef svo vill til þurfa þeir að fá fregnina einslega . Bæklingur Rauða krossins um sálrænan stuðning afhentur starfsfólki . 4 . Nemendum skólans sagt frá atburðinum á sal eða í skólastofum , eftir atvikum . Æskilegt er að leyfa nemendum að ræða um atburðinn og líðan sína . Bæklingur Rauða krossins um sálrænan stuðning afhentur nemendum . 5 . Skólameistari hefur samband við nánustu aðstandendur ef um slys er að ræða . Sé um dauðsfall að ræða í starfi á vegum skólans hefur skólameistari samband við prest og lögreglu til að færa aðstandendum andlátsfregn . Húsvörður flaggar í hálfa stöng að tilkynningu lokinni . 6 . Í lok skóladagsins koma starfsmenn skólans saman með áfallateymi . Farið er yfir nöfn þeirra sem tengjast atburðinum s.s. ættingja og vini . Aðgerðir næstu daga ræddar . Meta skal þörf á viðrun ( Viðrun felst í því að sá sem lendir í áfalli hafi aðstöðu til að viðra tilfinningar sínar . Viðrun fer fram í óformlegum hópum og um það sjá fagaðilar ) . 7 . Samskipti við lögreglu og fjölmiðla eru í höndum skólameistara . 2.2 Viðbrögð við mismunandi áföllum 1 . Kennurum og nemendum skal greint frá því ef einhver úr þeirra hópi hefur lent í alvarlegu slysi / veikindum og þarf að vera lengi fjarverandi af þeim sökum . 2 . Kennurum og samnemendum skal greint frá alvarlegu slysi / veikindum í fjölskyldu nemanda . Skal það gert í samráði við nemandann og fjölskyldu hans . 3 . Verði nemandi fyrir slysi í skólanum eða í ferð á vegum skólans , skal haft samband við lögreglu og láta skólameistara vita . Skólameistari lætur aðstandendur vita svo fljótt sem auðið er . 4 . Verði starfsmaður fyrir slysi á skólatíma hefur skólameistari samband við aðstandendur . 5 . Skólameistari skal gæta þess eins og mögulegt er , að enginn fari heim með rangar upplýsingar ef slys hefur orðið í skólanum / í skólaferð . 6 . Skólameistari er eini tengiliður skólans við fjölmiðla um atburði sem áfallateymi fjallar um . 2.2.2 Alvarleg slys / dauðsfall í skóla 1 . Sá starfsmaður , sem kemur fyrstur að slysi / dauðsfalli í skóla , hringir í 112 og síðan í skólameistara og tilkynnir um slysið / dauðsfallið . Starfsmaðurinn reynir að halda nemendum frá vettvangi og veitir þá aðstoð sem þörf er á . Mikilvægt er að hafa stjórnina á vettvangi og að enginn yfirgefi vettvang í uppnámi . Skólameistari lætur starfsfólk vita . Aðrar aðgerðir sbr. lið fjögur í kaflanum um fyrstu viðbrögð . 5 . Við slys skal starfsmaður frá skólanum fylgja þeim slasaða á sjúkrahúsið og vera þar með honum þar til foreldrar / forráðamenn / aðstandendur koma á staðinn . 6 . Eigi andlát sér stað í skólanum þarf að kalla til lögreglu og prest sem sjá um að aðstandendur fái réttar upplýsingar um málið . 7 . Sýni fjölmiðlar áhuga er skólameistari eini tengiliður skólans við þá . Allir aðrir skulu vísa á hann varðandi upplýsingar . 1 . Fengin er staðfesting á andláti og leitað réttra upplýsinga um aðdraganda þess . 2 . Tala skal við skyldmenni og vini hins látna innan skólans áður en öðrum er tilkynnt um andlátið . 3 . Starfsfólki skólans skal tilkynnt um andlátið eins fljótt og kostur er og einnig um tildrög þess . 4 . Skólameistari kallar nemendur saman og tilkynnir þeim um andlátið . 5 . Flaggað skal í hálfa stöng þann dag sem andlátsfregn berst og einnig þann dag sem jarðað er , en reynt að halda uppi eins eðlilegu skólastarfi og unnt er . 6 . Samband er haft við aðstandendur , til dæmis með heimsókn og / eða blómasendingu . 7 . Fulltrúar skólans bjóði aðstoð við útfararundirbúning og útför . 8 . Samstarfsmenn sjái til þess að minningargrein eða kveðja birtist í blaði . 9 . Kennsla felld niður útfarardag samkvæmt nánari ákvörðun . 1 . Fengin er staðfesting á andláti og leitað réttra upplýsinga um aðdraganda þess . 2 . Tala skal við skyldmenni og vini hins látna innan skólans áður en öðrum er tilkynnt um andlátið . 3 . Kennurum og öðru starfsfólki skal tilkynnt um andlátið eins fljótt og kostur er og einnig um aðdraganda þess . 4 . Skólameistari kallar nemendur saman og tilkynnir þeim um andlátið . 5 . Flaggað skal í hálfa stöng þann dag sem andlátsfregn berst og einnig þann dag sem jarðað er , en reynt að halda uppi eins eðlilegu skólastarfi og unnt er . 6 . Skólameistari / kennari / aðrir fari heim til nemanda ef kostur er . 7 . Skólameistari sendi samúðarkveðjur til fjölskyldu hins látna í nafni skólans . 1 . Skólameistari tilkynnir starfsmönnum um atburðinn . 2 . Náms - og starfsráðgjafi / skólastjórnendur / umsjónarkennari hafi samband við hlutaðeigandi nemendur og kanni líðan þeirra og undirbúi komu þeirra í skólann ( sjá næsta kafla ) . 4 . Kannaður verði vilji viðkomandi nemenda til frekari viðbragða og óskir þeirra virtar . 2.3 Stuðningur þegar lengra er liðið frá áfalli 2.3.1 Hjálpa þarf einstaklingi sem orðið hefur fyrir áfalli til að koma aftur í skólann 1 . Gott er að fulltrúi skólans , t.d. náms - og starfsráðgjafi , hafi samband við nemanda og semji um heppilegan dag til að koma aftur í skólann og hvernig byrjunin verður . 2 . Skipuleggja þarf endurkomuna . Hvað á að segja við þann sem kemur ? Sá sem kemur vill vita hvað hefur verið sagt í skólanum . 3 . Athuga að það að koma aftur til skóla eða vinnu er ekki eingöngu að vinna upp verkefni heldur líka að hitta vinina og koma skipulagi á líf sitt . 4 . Gera ráð fyrir sveigjanleika í kennslu . 5 . Hvetja aðra nemendur og starfsfólk til að sýna umhyggju og stuðning . 2.3.2 Áframhaldandi stuðningur eftir áfallið 1 . Venjubundið skólastarf sefar óttann og kvíðann sem fylgir áföllum . Mikilvægt er að starfsmenn skólans séu eins eðlilegir og hlýlegir og þeim er unnt . Tillitssemi og virðing felst m.a. í því að staldra ekki of lengi við áföllin heldur halda áfram lífsgöngunni þó sorgin sé til staðar . 2 . Hlúð að nemendum . Nemendum gefinn kostur á að vinna með tilfinningar sínar . Boðið upp á einstaklingsviðtöl . Nauðsynlegt getur reynst að fá utanaðkomandi aðstoð til að álag verði ekki of mikið á starfsfólk skólans , t.d. sálfræðing , prest , áfallateymi við heilsugæslustöðvar o.s.frv. 3 . Hafi nemandi eða starfsmaður látist , er hins látna minnst með sameiginlegri athöfn sem skipulögð er af skólameistara . Húsvörður flaggar á jarðarfarardag . 4 . Votta samúð . Hafa samband við fjölskyldur sem hafa orðið fyrir missi og votta samúð . Minningargreinar , kransar og blóm frá nemendum / skólanum eftir því sem við á . 5 . Haldið áfram næstu vikur og mánuði að hlúa að nemendum og starfsfólki skólans . Gefa skal gaum að áfallastreitu meðal nemenda og starfsmanna skólans . Boðið verður upp á hópviðtöl eða einstaklingsviðtöl ef þörf er á undir stjórn til þess hæfra einstaklinga . Áfallateymi metur hvort þörf sé á viðtölum . 2.4 Leyfi vegna andláts , kistulagningar eða útfarar Nemendur sem biðja um leyfi vegna andláts , kistulagningar eða útfarar er vísað til skólameistara með erindi sitt . Viðkomandi er veitt leyfi tiltekinn dag eða daga . Sé nemandi yngri en 18 ára er þurfa forráðamenn að biðja um þetta leyfi . 2.5 Flöggun í hálfa stöng vegna dauðsfalls Flaggað skal í hálfa stöng vegna andláts starfsfólks , maka starfsfólks , barna starfsfólks , fyrrverandi starfsfólks eða nemanda . Einnig skal flaggað á útfarardag .